stanford-oval/wikipedia huggingface dataset:
Judas
מסחר

במצעד שירי הפופ, השיר הופיע לראשונה במקום ה-30, וב-30 באפריל 2010 הופיע במצעד השירים הדיגיטליים במקום הרביעי עם כ-162,000 עותקים שמכר. בבילבורד הוט 100 הגיע למקום העשירי ובכך הפך לשירה השלישי של גאגא שמופיע לראשונה בעשרת המובילים. במצעד שירי הרדיו הגיע לדירוג ה-48. בשבועו השני, "Judas" ירד שני מקומות על במצעד ההוט 100, לאחר שקיבל 156,000 הורדות דיגיטליות (ירידה של 4% משבועו הראשון). למרות זאת בשירי הרדיו, "Judas" קפץ מהמקום ה-48 ל-36 (עלייה של 29%) בעוד שהוא גם עלה למקום ה-19 במצעד שירי פופ, שלאחר מכן הגיע לנקודת השיא שלו במיקום ה-15. במצעד שירי הדאנס "Judas" הגיע לראשונה במקום ה-38 שלאחר מכן כבש את המצעד. בהקשבה ל-"Nielsen SoundScan", השיר מכר מעל 984,000 עותקים של הורדות דיגיטליות בארצות הברית החל מאפריל 2016 ומוכתר כתואר פלטינה כפולה. השיר, "Marry The Night", "G.U.Y", "The Cure" ו-"Perfect Illusion" הם הסינגלים היחידים של גאגא שלא הצליחו למכור מעל 1,000,000 הורדות דיגיטליות בארצות הברית.
בקנדה, "Judas" הופיע לראשונה במיקום התשיעי במצעד קנדה הוט 100 לאחר כשלושה ימי מכירות בלבד, נכנס למקום החמישי במצעד השירים הדיגיטליים במדינה עם כ-16,000 עותקים. בשבוע הבא השיר דורג במיקום השמיני. במצעד טופ 100 שירי הרדיו, השיר עלה מהמקום ה-66 ל-23 עם גדילה במספר האחוזים בכ-161%. בהממלכה המאוחדת "Judas" הגיע למיקום ה-14 במצעד הסינגלים הבריטי ב-7 באפריל 2011, עם 20,729 עותקים. בשבוע הבא עלה למקום התשיעי. באוסטרליה השיר קיבל תואר פלטינה על ידי "איגוד תעשיית ההקלטות של אוסטרליה" לאחר שמכר 70,000 עותקים. באירלנד הגיע לראשונה למקום ה-4 ובפינלנד ל-3. בבלגיה (ולניה) "Judas" הגיע למקום ה-11 כמו כן גם בנורווגיה וספרד. ביפן הופיע לראשונה במקום השביעי במצעד 100 הסינגלים היפנים. בגרמניה נכנס ל-40 המובילים במקום ה-23 במצעד הרשמי. בצרפת, איטליה, ספרד, ויפן השיר הוכתר כתואר זהב וכתואר פלטינה בשוודיה. סך הכול מכר מעל ל-2,500,000 עותקים ברחבי העולם.
ביקורת

עוד בטרם יצא, ספג השיר ביקורות שליליות בקרב ארגוני הקתולים, ונשיא הליגה הקתולית לזכויות אזרחיות ודתיות התבטא: "לאנשים יש כישרון אמיתי, ומצד שני יש את ליידי גאגא והיא הולכת והופכת לא רלוונטית. האם זו דרכה היחידה להרים את הביצועים שלה? התזמון שלה לא מקרי - אנחנו מתקרבים לשבוע קדוש ולחג הפסחא". יהודים מהלובי היהודי שבארצות הברית טענו שהשיר עלול לגרום לגל של אנטישמיות בשל הסיפור מהברית החדשה לפיו יהודה איש קריות היהודי בגד בישו וגרם לצליבתו.
הביקורות המקצועיות, לעומת אלו של הקתולים, חיוביות ברובן. עמית קוטלר, מאתר ynet, כתב "השיר שנשמע מעין המשכון ל"Bad Romance", הלהיט מאלבומה הקודם, הוא קטע פופ אלקטרוני שלמרות היותו מעט אלטרנטיבי ביחס לחומרים ששמענו ממנה עד היום, בהחלט סביר להניח שגם הוא יזכה לתשומת לב רבה ויהפוך ללהיט גדול בארצות הברית ובהמשך גם ברחבי העולם". ג'יימס דין מאתר MTV, כתב "Judas מקבל אלמנטים כבדים מ-"Bad Romance". באתר "Popjustice" פורסמה ביקורת על השיר בה נכתב: "Judas, הוא טוב בצורה קיצונית". עוד כתב, "הדמיון בין Judas לבין "Bad Romance", הוא כמו ש-Bad Romance היה ל-"Poker Face" - דרך חדשה בטריטוריה מוכרת". בנוסף, הוא הגדיר את השיר כטוב פי 2.5 מהשיר "Born This Way", וכעתיד לתפוס את מקומו של "Bad Romance". באתר CNN פורסמה ביקורת באתר CNN על השיר, ובה נאמר "השיר מספק דז'ה וו כמו "Born This Way", אך הפעם, ל-Bad Romance".
וידאו קליפ

קליפ השיר צולם ב-2-3 באפריל. הצילומים נוהלו על ידי גאגא ולורין ג'יבסון. גאגא כינתה את הקליפ כרגע הכי מרגש בקריירה שלה וכי זו הייתה העבודה הטובה ביותר שלה, חלק מצוות הכנת הקליפ, פרסם בטוויטר ביום הראשון לצילומים: "בדיוק סיימנו לצלם את היום הראשון הלא ייאמן. אנחנו כל כך מבורכים." ביום ראשון שלאחר מכן, אמרה גאגא "לביים את Judas עם אחותי זה הרגע הכי מרגש בקריירה שלי כאמנית. זו העבודה הטובה ביותר שעשינו אי פעם. ביום שני, אחד המפיקים אמר שצילומי הקליפ הסתיימו.
גאגא אומרת שהשיר מאוד חשוב לה, ושהקליפ יהיה אפילו יותר חשוב. הקליפ יכיל אופנועים, מוות ובשנייה האחרונה של הקליפ יושמע קול חזק שידבר על חרטה."זו הדרך שלי לומר שכבר חציתי את הגבול, ושאני לא צריכה אפילו להביע חרטה". ב-25 באפריל הודיעה חברת התקליטים של גאגא, אינטרסקופ, שהקליפ ישודר במהלך התוכנית אמריקן איידול ב-3 במאי. ערוץ E! (ארצות הברית) הודיע ב-2 במאי שישדר את הקליפ המלא לשיר בבכורה עולמית בלילה שבין ה-5 ל-6 במאי (כמו שעשו בעבר עם הקליפ "Telephone"). לאחר בכורת הקליפ שודר ראיון בלעדי עם גאגא יחד עם נציגת ערוץ E!.
הקליפ נפתח בסצנה בה רואים את גאגא, אשר משחקת את מריה מגדלנה, רוכבת על אופנוע ביחד עם ישו (ריק גונזלס), ומאחוריהם רוכבים על אופנועים תלמידיו של ישו, כולל יהודה איש קריות (נורמן רידוס). בהמשך עוקף יהודה את ישו, דבר המראה על מרידתו ובגידתו במורו, תוך כדי החלפת מבטים עם גאגא. ישנה סצנה בה גאגא מקרבת אקדח מזהב אל הפנים של יהודה, ובמקום כדור, יוצא מהאקדח שפתון אדום, איתו גאגא מסמנת את פני יהודה ולאחר מכן נופלת ארצה. לאחר מכן, מנשק יהודה את ישו על שתי לחיו, שחזור של רגע חשוב בברית החדשה, בו מסגיר יהודה את ישו על ידי נשיקה לידי הרומאים. זהו רגע הבגידה של יהודה איש קריות בישו מורו. ישנן שתי סצנות צלובות, אשר באחת רואים את גאגא מתמוטטת לאחר שנחשול גל מפיל אותה, ובשנייה רואים את גאגא רוחצת את רגלי ישו בתוך אמבטיה, שגם יהודה נמצא בו. שתי הסצנות מדברות על טבילה לנצרות. הקליפ מסתיים בכך שסוקלים את גאגא למוות, דרך הריגה נפוצה בתקופת ישו ויהודה איש קריות. הקליפ גרף מעל 364 מיליון צפיות (נכון לדצמבר 2020).
פרסים ומועמדויות

| שנה | טקס הפרס | קטגוריה | תוצאה | מקור |
| --- | --- | --- | --- | --- |
| 2011 | פרסי האתר של בילבורד | הווידאו קליפ הטוב ביותר | מועמדות |  |
| 2011 | פרסי הווידאו קליפים של MTV | הכראוגרפיה הטובה ביותר | מועמדות |  |
| 2011 | פרסי הווידאו קליפים של MTV | הניהול האמנותי הטוב ביותר | מועמדות |  |
| 2011 | פרסי הווידאו של MuchMusic | הווידאו הבין לאומי של השנה - אמן | זכייה |  |
| 2011 | פרסי Vevo certified | 100 מיליון צפיות ב-Vevo | זכייה |  |
| 2012 | פרסי בחירת הקהל | הווידאו קליפ האהוב ביותר | מועמדות |  |
| 2012 | פרסי הווידאו קליפים של MTV (יפן) | שיר הקריוקי הטוב ביותר | מועמדות |  |
| 2012 | פרסי דיסק מוזיקת הדאנס הבין לאומית | הווידאו קליפ הטוב ביותר | מועמדות |  |
| 2012 | פרסי המוזיקה של המגזין Q | הווידאו קליפ הטוב ביותר | מועמדות |  |
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 6 |  |
|  אירופה | אירופה הוט 100 | 7 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 10 |  |
|  ארצות הברית | מצעד שירי הדאנס של בילבורד | 1 |  |
|  ארצות הברית | מצעד שירי הפופ של בילבורד | 15 |  |
|  ארצות הברית | מצעד שירי הפופ הלטיניים של בילבורד | 22 |  |
|  ברזיל | טופ 100 ברזיל | 2 |  |
|  גרמניה | GfK – טופ 100 | 23 |  |
|  דנמרק | היטליסטן | 10 |  |
|  הולנד | מצעד 40 הסינגלים ההולנדיים | 5 |  |
|  הונגריה | Rádiós Top 40 | 3 |  |
|  ולוניה | אולטראטופ 40 | 10 |  |
|  יוון | IFPI Greece | 7 |  |
|  יפן | יפן הוט 100 | 3 |  |
|  ישראל | מדיה פורסט ישראל | 6 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 12 |  |
|  סלובקיה | ČNS IFPI | 4 |  |
|  ספרד | PROMUSICAE | 6 |  |
|  סקוטלנד | מצעד הסינגלים הסקוטי | 5 |  |
|  פורטוגל | מצעד הסינגלים הפורטוגזי | 5 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 6 |  |
|  צ'כיה | ČNS IFPI | 10 |  |
|  צרפת | SNEP | 7 |  |
|  קוריאה הדרומית | סירקל צ'ארט | 1 |  |
|  קנדה | קנדה הוט 100 | 8 |  |
|  רוסיה | טופ-היט | 67 |  |
|  שוודיה | סוורייטופליסטן | 7 |  |
|  שווייץ | המצעד השווייצרי | 8 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  איטליה | מצעד הסינגלים האיטלקי | 82 |  |
|  הונגריה | Rádiós Top 40 | 57 |  |
|  הממלכה המאוחדת | מצעד הסינגלים הבריטי | 74 |  |
|  ולוניה | אולטראטופ 40 | 25 |  |
|  יפן | יפן הוט 100 | 14 |  |
|  ספרד | PROMUSICAE | 28 |  |
|  פלנדריה | אולטראטופ 50 | 77 |  |
|  צרפת | SNEP | 48 |  |
|  קנדה | קנדה הוט 100 | 73 |  |
|  שוודיה | סוורייטופליסטן | 92 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| איטליה (FIMI) | זהב | 15,000 |
| ארצות הברית (RIAA) | פלטינה 2× | 2,000,000 |
| בריטניה (BPI) | זהב | 400,000 |
| יפן (RIAJ) | זהב | 100,000 |
| ניו זילנד (RMNZ) | זהב | 7,500 |
| ספרד (PROMUSICAE) | זהב | 20,000 |
| צרפת (SNEP) | זהב | 75,000 |
| קוריאה הדרומית (Gaon) | — | 367,550 |
| שוודיה (GLF) | פלטינה | 40,000 |
סיכום
| בכל העולם | — | 4,300,000 |
Never

Never (מאנגלית: מעולם לא) הוא משחק חברה מילולי שנהוג לשחק בין שני אנשים ומעלה ואינו דורש הכנות מראש. מקורו של המשחק אינו ידוע, אך חברי אחוות פי סיגמא סיגמא באוניברסיטת טנסי שבצ'טנוגה ערכו את חוקיו הרשמיים, ומאז קיבלה התפשטותו תנופה.
הביטוי "מעולם לא" מהווה חלק מכל משפט במשחק.
מטרת המשחק היא לגרום לכל שחקן "להפסיד" על ידי סדרת וידויים שלו לגבי דברים שהוא דווקא כן עשה, ועל ידי כך לחייב אותו במטלה כלשהי שמומצאת במקום (די דומה למשימות החובה במשחק "אמת או חובה", רק שהמשימות במשחק זה לרוב בעלות תוכן "בוגר" יותר). במהותו מהווה המשחק משחק שתייה, כלומר מטרת השחקן לגרום לשחקנים האחרים לשתות, בעוד הוא עצמו נשאר פיכח.
מהלך המשחק

כל שחקן בתורו מכריז על דבר שמעולם לא עשה. לדוגמה: "מעולם לא נסעתי ברכבת הרים".
כל אחד מהשחקנים האחרים במשחק שעשו את הדבר הנדון, מקבלים "נקודה רעה". ספירת הנקודות הרעות לכל אחד מהשחקנים לרוב נעשית בספירה על אצבעות כף היד. נהוג להחליט גם על מספר הנקודות הרעות בעטיו יש להנחית על השחקן מטלה: מספר זה נע במשחק "קצר" בין 3–5 ובארוכים מ־10 ומעלה.
הסבב נמשך בצורה מעגלית.
כאשר שחקן כלשהו מגיע לאותה מכסה מקסימלית של נקודות רעות, הוא נפסל ומקבל משימה לבצע שנקבעת על ידי שאר המשחקים במשחק.
לאחר ביצוע המשימה, השחקן מאפס את נקודותיו והמשחק ממשיך להתנהל. ניתן גם לצבור משימות, תלוי בהלך הקבוצתי.
בסופו של דבר המשחק מסתיים ללא תלות בזמן או במטלות שניתנו, רק כאשר נמאס ממנו. בנוסף, למשחק גם קיימת גרסה הפוכה: Ever. כל אחד, בתורו, מספר על משהו שהוא עשה (באופן כללי, לדוגמה: "נסעתי ברכבת הרים"), ונקודה רעה ניתנת לשחקנים שלא עשו זאת גם הם.
ב"גרסת שתייה", במקום ספירת "נקודות רעות" כל אחד מהשחקנים שכן ביצעו את הדבר הנדון "מרימים כוסית" של משקה אלכוהולי. גרסה זו מובילה במהירות לווידויים יותר ויותר אינטימיים ולהשתכרותם של משתתפי המשחק.
Never מושאל לעיתים כביטוי שמשתמשים בו מחוץ למשחק, בתור הגדרה כללית לדברים שמישהו מעולם לא עשה. צורה זו נפוצה בבלוגים לרוב.
ראו גם

פינג-פונג בירה
RJ-12

מראה מחברי כבל RJ-12
RJ-12 (קיצור של Registered Jack 12) הוא מחבר טלפוניה ששימש בעיקר ברשתות טלפוניה משרדיות וכיום כמעט לא נמצא בשימוש לאחר המעבר למרכזיות המבוססות על VoIP.
כבל זה משתמש באותם מחברים כמו כבל RJ-11 וההבדל ביניהם הוא בחיבור: ב-RJ-12 מחוברים כל 6 החוטים וב-RJ-11 רק 4 חוטים מחוברים. הזוג הנוסף יכול לשמש בניתוב ברשת פרטית ולכן שימוש זה הוא רק במרכזיות של ארגונים גדולים. מכיוון שבטלפוניה רגילה אין בחיבור זה שימוש והוא עלול ליצור בעיות, לא היה מחבר זה נפוץ כמו RJ-11.
Microsoft Small Basic

Microsoft Small Basic היא שפת תכנות מבוססת אובייקטים מבית מיקרוסופט. השפה הותאמה במיוחד לילדים ולמתחילים בתחום תכנות המחשבים.
סביבת הפיתוח המתאימה לשפת התכנות היא Small Basic, הניתנת להורדה באתר הרשמי של שפת התכנות. פורמט הקובץ המתאים הוא "SB.*".
מבנה השפה (Syntax)

לשפה יש תחביר (Syntax) בעל חוקיות קבועה: בהתחלה, אובייקט, נקודה, מאפיין ומשתנה. כללים אילו מתבטאים בתבנית הזו: לשפה יש, מלבד האובייקטים, גם:
שגרות המוגדרות באמצעות המילה השמורה "Sub",
לולאות For ו-While,
משפטי תנאי (If, Else ו-ElseIf).
כל משפט שאינו אובייקט או  משתנה צריך להיגמר ב-End ושם הפעולה. כך שלולאת For תיגמר ב-Endfor, ושגרה תיגמר ב-EndSub.


בשפה קיים דגש גדול מאוד על אותיות רישיות ואותיות קטנות, למרות שאין זה הכרחי.
יצירת משתנה תתבצע באמצעות הכרזה על שמו והשמת הערך. בשפה לא קיימים סוגי משתנים, כך שמחרוזת (String) תוכל להכיל מספר, ומספר יוכל להיות מאוחד עם מחרוזת וכו'.
בשפה קיימים מערכים, וזיהוי אינדקסים מתבצע באמצעות סוגריים מרובעים.
דוגמה למבנה הקוד:
אובייקט.מאפיין(משתנה)
חלק מהפקודות של השפה > אובייקטים

TextWindow- מאפשר לשים טקסט בחלון.
Clock- משתמש עם שעון המערכת.
Turtle- אובייקט זה מאפשר לצייר סמלים בחלון בעזרת צב.
GraphicsWindow- זהו חלון גרפי בו המתכנת יכול לצייר צורות על החלון.
flickr- משתמש בשירות התמונות flickr.
חלק מהפקודות של השפה > מילים שמורות

If: בעברית: אם. מילה שמורה המשמשת לפתיחת משפט תנאי.
And: אופרטור המשמש בתוך משפטי תנאי ולולאות while. משמש להוספת אפשרויות נוספות למשפט תנאי.
Or: אופרטור הדומה ל-and אך משמש להגדרת תנאי שאינו חייב להתבצע יחד עם התנאי השני.
Then: הפקודה "אז" משמשת לסימון התחלת פסקת הפעולות שיתבצעו אחרי משפט תנאי.
EndIf: סוגרת את פסקת התנאים הפתוחה.
Else: יצירת הסתעפות בתנאי. בניגוד ל-ElseIf, פסקת else אינה תלוית הגדרה של המתכנת, אלא מגדירה מה יבוצע אם התוצאה תהיה הפוכה מאחת האפשרויות.
ElseIf: יצירת הסתעפות מותאמת. ראו גם אופרטור or.
For: פתיחת לולאת  For.
EndFor: סגירת לולאת For.
While: פתיחת לולאת while.
EndWhile: סגירת לולאת while.
Sub: הגדרת שגרה חדשה.
חלק מהפקודות של השפה > מאפיינים

GraphicsWindow
DrawRectangle: ציור מלבן על החלון.
DrawEllipse: ציור אובל (אליפסה) על החלון.
Height: מחזיר/משנה את גובהו של החלון.
Width: מחזיר/משנה את רוחבו של החלון.
Left: מגדיר את קואורדינטת ה-x של החלון ביחס למסך.
Top: מגדיר את קואורדינטת ה-y של החלון ביחס למסך.
Show: מראה את החלון כדי לאפשר אינטראקציה עמו.
Hide: מסתיר את החלון כדי למנוע אינטראקציה עמו.
TextWindow
WriteLine: כתיבת שורה לחלון הטקסט (Console). בניגוד ל-Write, תו שורה חדשה (line-feed) יתווסף לפלט.
Write: כתיבת טקסט לחלון הטקסט.
Read: קבלת קלט מהמשתמש.
Show: מציג את חלון הטקסט כדי לאפשר אינטראקציה איתו.
דוגמאות קוד

הדגמת מנגנון קלט-פלט של השפה:
TextWindow.WriteLine("Enter your name: ") ' מבקש מהמשתמש להקליד את שמו
name = TextWindow.Read() ' יוצר משתנה וממלא אותו בקלט - משמע, השם
TextWindow.WriteLine("Hello, " + name)
שליפה מתוך מערך בהתאם לקלט:
book["never ending story"]["title"] = "Never Ending Story"
book["never ending story"]["author"] = "Michael Ende"
book["lord of the rings"]["title"] = "Lord of the Rings I - The Fellowship of the Ring"
book["lord of the rings"]["author"] = "J. R. R. Tolkien"

TextWindow.Writeline("Enter book: ") ' מבקש קלט
search = TextWindow.Read()
author = book[search]["author"]
title = book[search]["title"]

TextWindow.WriteLine(author + " " + title)
Neuroticfish

| --- | --- |

 תקופת הפעילות:  מ-1998 
 סוגה:  פיוצ'רפופ 
 www.neuroticfish.com
 חברים
 סשה מאריו קליין 
 
Neuroticfish היה שמו של פרויקט מוזיקלי גרמני שפעל משלהי שנות התשעים ועד ל- 2008 ושילב סינתפופ, EBM וסוגים שונים של מוזיקה אלקטרונית.
מאחרי Neuroticfish עמד סשה מאריו קליין, שבחר בשם "Neuroticfish" כיוון שהוא אינו יודע לשחות.
תחילתו של פרויקט מוזיקלי זה היא בשנות ה-90 המוקדמות בהן החל קליין להתנסות במוזיקה וליצור בעצמו תוך כדי שהוא שואב השפעות מלהקות כדפש מוד, סקיני פאפי ומהסינתפופ של שנות ה-80.
לאחר ש-Neuroticfish נכלל באוסף "A Reflexion of Synthpop" הוא זכה לפופולריות והצלחה במועדונים.
עיקר פרסומו של Neuroticfish נקנה בשל רצועה שכללה את הסימפול "Electronic body music is dead".
דיסקוגרפיה > אלבומים

1999 - No Instruments
2000 - (No Instruments (Special Edition
2002 - Les Chansons Neurotiques
2003 - Surimi
2005 - Gelb
דיסקוגרפיה > סינגלים ו-EP

2000 - M.F.A.P.L. - סינגל
2000 - Velocity N1 - סינגל
2001 - WakeMeUp -‏ EP
2001 - Sushi -‏ EP
2002 - Prostitute - סינגל
2003 - Need / Its not me -‏ EP
2004 - Bomb -‏ EP
Non finito

פלאצו נון פיניטו
Non finito (באיטלקית: לא גמור, או בתרגום חופשי: "אסתטיקת אי-השלמות") היא טכניקה באמנות פלסטית, שבה האמן אינו מביא את הפסל לידי ליטוש וגימור. בהרחבה משמש הביטוי לכל יצירת אמנות שלא הושלמה בין אם באופן מקרי, ובין אם באופן מכוון מתוך ראיית אי-השלמות כערך אסתטי בפני עצמו, או מתוך כוונה להדגיש את שלמות היצירה על ידי חיבול בה והשארה של חסרונות מינוריים.
בעוד שהנון-פיניטו כטכניקה אמנותית מופיע לראשונה אצל דונטלו כאמצעי לביטוי הדרמטיות והעוצמה הרוחנית של האובייקט המוצג, מיכלאנג'לו הוא ללא ספק חסידה המובהק של אסתטיקת האי-שלמות, היות שבתנאים הנוחים שהתקיימו במאה ה-15, רק נסיבות נדירות היו עלולות לגרום לאי-השלמת עבודת אמנות.
להבדיל מטכניקת ה"טורסו", בה האומן מותיר חללים (בדרך כלל זרועות או רגליים) בפסל, בנון-פיניטו משתמש האמן בכמות חומר מעבר למה שדרוש להשלמת היצירה, ומותיר גושי חומר מקוטעים בלתי גמורים על הפסל, תוך הצגת הדמות כ"תקועה" בתוך גוש של חומר.
הביטוי נון-פיניטו משמש גם ככינוי למבנים שנבנו באופן חלקי, כמו הפלאצו "Nonfinito" בפירנצה שהפך ל"מוזיאון הלאומי לאנתרופולוגיה ואתנולוגיה של פירנצה".
כדוגמאות בולטות ל-Non finito מציינים לעיתים קרובות פסלים אלו:
העבד המתמרד, מאת מיכלאנג'לו
שערי הגיהנום, מאת אוגוסט רודן
לקריאה נוספת

בעיית ה-Non finito ביצירתו של מיכלאנג'לו, Schulz, J. "Michelangelo's Unfinished Works," Art Bulletin, vol.47, 1975, 366-73
| --- | --- |
בקרת זהויות :  NLI: 987007560929605171  BnF: cb12128964p (data)  LCCN: sh85139661
Only Santa Knows

Only Santa Knows (בעברית: רק סנטה יודע) הוא אלבום האולפן השישי ואלבום חג המולד הראשון של הזמרת האוסטרלית דלתא גודרם. האלבום יצא לאור על ידי חברת התקליטים סוני מיוזיק אוסטרליה ב-12 בנובמבר 2020, לכבוד חג המולד. האלבום יצא שנתיים לאחר צאת הפסקול, I Honestly Love You.
האלבום הגיע למקום השני במצעד האלבומים האוסטרלי.
רקע

Only Santa Knows הופץ ב-12 בנובמבר 2020 ללא הודעה מוקדמת. בטוויטר, גודרם הצהירה: "אני מקווה שהמוזיקה שהוצאתי תגרום לכם לשמוח ותעמיד את כולנו במצב רוח טוב בלי קשר לכל מה שקורה סביבנו". את האלבום החלה להקליט כבר בשנת 2014, תוך שהקלטותיו הסתיימו בשנת 2020.
במסגרת האלבום, הקליטה גודרם שירי חג מולד ידועים כמו "Rockin' Around the Christmas Tree" ו-"White Christmas".
רשימת רצועות

| Only Santa Knows> מס' | Only Santa Knows> שם | Only Santa Knows> משך | Only Santa Knows>  | Only Santa Knows>  | Only Santa Knows>  | Only Santa Knows>  | Only Santa Knows>  | Only Santa Knows>  | Only Santa Knows>  |
| --- | --- | --- | --- | --- | --- | --- | --- | --- | --- |
| 1. | Carol of the Bells  | 0:38 |  |  |  |  |  |  |  |
| 2. | Only Santa Knows  | 3:04 |  |  |  |  |  |  |  |
| 3. | The Little Drummer Boy  | 3:33 |  |  |  |  |  |  |  |
| 4. | Have Yourself a Merry Little Christmas  | 2:58 |  |  |  |  |  |  |  |
| 5. | Rudolph the Red-Nosed Reindeer  | 3:37 |  |  |  |  |  |  |  |
| 6. | River  | 4:01 |  |  |  |  |  |  |  |
| 7. | Rockin' Around the Christmas Tree  | 2:47 |  |  |  |  |  |  |  |
| 8. | White Christmas  | 3:29 |  |  |  |  |  |  |  |
| 9. | Santa Claus Is Comin' to Town  | 4:13 |  |  |  |  |  |  |  |
| 10. | Deck the Halls  | 2:46 |  |  |  |  |  |  |  |
| 11. | Grown-Up Christmas List  | 3:57 |  |  |  |  |  |  |  |
| 12. | Silent Night  | 4:05 |  |  |  |  |  |  |  |
| 13. | Merry Christmas to You (בהשתתפות אוליביה ניוטון-ג'ון)   | 2:45 |  |  |  |  |  |  |  |
| משך כולל: | משך כולל: | 41:53 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 2 |
היסטוריית יציאות לאור

| מדינה | תאריך יציאה | פורמט | חברת תקליטים | קטלוג | מקור |
| --- | --- | --- | --- | --- | --- |
| אוסטרליה | 12 בנובמבר 2020 | הזרמת מוזיקה • הורדה דיגיטלית | סוני מיוזיק אוסטרליה | 19439826462 |  |
| אוסטרליה | 13 בנובמבר 2020 | תקליטור | סוני מיוזיק אוסטרליה | 19439826462 |  |
| אוסטרליה | 11 בדצמבר 2020 | תקליט | סוני מיוזיק אוסטרליה | 19439826461 |  |
הערות שוליים

1 2 3  Only Santa Knows, נבדק ב-2020-12-03
↑  I Honestly Love You, נבדק ב-2020-12-03
↑  ARIA Top 50 Albums Chart, www.aria.com.au (באנגלית)
↑  Delta Goodrem drops surprise Christmas album 'Only Santa Knows', featuring Gurrumul and Olivia Newton-John | NME Australia, NME | Music, Film, TV, Gaming & Pop Culture News, ‏2020-11-12 (ב־Australian English)
↑  Only Santa Knows by Delta Goodrem, Apple Music (ב־Australian English)
↑  Only Santa Knows, JB Hi-Fi (באנגלית)
↑  Only Santa Knows (Vinyl), JB Hi-Fi (באנגלית)
| --- | --- |
בקרת זהויות :  MusicBrainz release group: bfa54623-a8d6-4d60-a604-a2755c5107d3
Nonesuch Records

| --- | --- |

 נתונים כלליים
 מייסדים:  ג'ק הולצמן 
 תקופת הפעילות:  1964–הווה (כ־60 שנה)
 חברת אם:  וורנר מיוזיק גרופ
 מיקום המטה:  ניו יורק 
 ענפי תעשייה:  תעשיית המוזיקה 
  
 www.nonesuch.com
 
Nonesuch Records היא חברת תקליטים השייכת כיום לתאגיד וורנר מיוזיק גרופ.
היסטוריה

החברה הוקמה בשנת 1964 על ידי ג'ק הולצמן. בהתחלה התמחתה במוזיקת בארוק ומוזיקה קאמרית במחירים זולים. בשנת 1970 מכר הולצמן את החברה ל-Kinney National Company שנמכרה אחר כך לוורנר מיוזיק.
סדרת התקליטים של החברה, Nonesuch Explorer Series, היה בין סדרות מוזיקת עולם הראשונות שראו אור. במהלך השנים החברה הוציא תקליטים למלחינים בתחום המוזיקה המודרנית כמו: לואיס אנדריסן, פיליפ גלאס, סטיב רייך, ג'ון אדמס, לורה וירס והנריק גורצקי. בתחום המוזיקה הפופולרית הוציא תקליטים לוילקו (Yankee Hotel Foxtrot) וביורק.
Only One (שיר של סיגלה ודיגיטל פארם אנימלס)

"Only One" הוא סינגל של הדי ג'יי הבריטי, סיגלה, והדי ג'יי הבריטי, דיגיטל פארם אנימלס, שיצא, כהורדה דיגיטלית, על ידי חברת התקליטים מיניסטרי אוף סאונד, ב-2 בדצמבר 2016. השיר נכתב על ידי סיגלה, דיגיטל פארם אנימלס ואנדרו בולימור, והופק על ידי סיגלה ודיגיטל פארם אנימלס.
נכון לדצמבר 2021, השיר הושמע למעלה מ-83 מיליון פעמים בספוטיפיי.
וידאו קליפ

הווידאו קליפ הלירי של השיר יצא לראשונה בערוץ היוטיוב של סיגלה ב-2 בדצמבר 2016. נכון לדצמבר 2021, הווידאו קליפ נצפה למעלה מ-5 מיליון פעמים.
הווידאו קליפ של השיר יצא לראשונה בערוץ היוטיוב של סיגלה ב-23 בדצמבר 2016. נכון לדצמבר 2021, הווידאו קליפ נצפה למעלה מ-5 מיליון פעמים.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אירלנד | מצעד הסינגלים האירי | 63 |  |
|  הממלכה המאוחדת | מצעד הסינגלים הבריטי | 53 |  |
|  סקוטלנד | מצעד הסינגלים הסקוטי | 6 |  |
|  שוודיה | סוורייטופליסטן | 96 |  |
נתוני מכירות

| מדינה | תואר | מכירות |
| --- | --- | --- |
| הממלכה המאוחדת (BPI) | כסף | 200,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| הממלכה המאוחדת | 2 בדצמבר 2016 | הורדה דיגיטלית | מיניסטרי אוף סאונד |  |
הערות שוליים

1 2  "Only One (Radio Edit) - Single by Sigala & Digital Farm Animals". Apple Music. ארכיון מ-2018-11-03. נבדק ב-3 בנובמבר 2018. {{cite web}}:  (עזרה)
↑  "Sigala gets the party season started with huge new dance anthem 'Only One' - listen to it here". דיגיטל ספיי. 2 בדצמבר 2016. ארכיון מ-2018-11-03. נבדק ב-3 בנובמבר 2018. {{cite web}}:  (עזרה)
↑  Only One (Radio Edit), 2016-12-02, ארכיון מ-2020-11-08, נבדק ב-2021-12-22
↑  Sigala x Digital Farm Animals - Only One (Official Lyric Video), ארכיון מ-2020-12-28, נבדק ב-2021-12-22
↑  "Sigala x Digital Farm Animals - Only One (Official Video)". YouTube. ארכיון מ-2021-11-25. נבדק ב-3 בנובמבר 2018. {{cite web}}:  (עזרה)
| סיגלה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Brighter Days • Every Cloud |  |
| סינגלים | "Easy Love" • "Sweet Lovin'" • "Say You Do" • "Give Me Your Love" • "Ain't Giving Up" • "Only One" • "Show You Love" • "Came Here for Love" • "Lullaby" • "Feels like Home" • "We Don't Care" • "Just Got Paid" • "Wish You Well" • "We Got Love" • "If We Never Met" • "Heaven on My Mind" • "Lasting Lover" • "You for Me" • "Melody" • "Stay the Night" • "All by Myself" |  |
| השתתפות בסינגלים | "Don't Need No Money" |  |
| --- | --- |
בקרת זהויות :  MusicBrainz release group: 9d580295-38e4-468a-9e47-ae34e8e65075
GIF

ערך זה עוסק בסוג של קובץ תמונה. אם התכוונתם למשמעות אחרת, ראו .
תמונה מונפשת של סיבוב כדור הארץ בפורמט GIF. ההנפשה מורכבת מ-44 תמונות המוצגות בלולאה.
GIF (ראשי תיבות של: Graphics Interchange Format) הוא סוג של קובץ תמונה, המשתמש בדחיסה שאיננה מאבדת נתונים.
היסטוריה

פורמט ה-GIF הוצג לראשונה בשנת 1987 על ידי חברת CompuServe וכונה פורמט 87a. הוא תוכנן על ידי עובד החברה סטיבן ווילהייט, שזכה בשנת 2013 בפרס ובי למפעל חיים עבור המצאתו. הפורמט פותח כדי לאפשר הצגה מהירה וטובה יותר של תמונות צבעוניות ברשת האינטרנטית של קומפיוסרב. הפורמט נועד להחליף את פורמט ה-RLE שמתאים לתמונות בשחור-לבן בלבד.
הפורמט הפך נפוץ משום שעשה שימוש בשיטת דחיסת מידע שהייתה יעילה יותר מפורמטים דומים כדוגמת PCX ו-MacPaint. כך התאפשר להוריד ולצפות בתמונות גדולות בזמן סביר, אפילו על ידי מודמים איטיים מאוד.
בשנת 1989 שופר הפורמט והורחב לגרסה שכונתה "89a". בגרסה זו התאפשר לראשונה לדחוס מספר תמונות לקובץ יחיד ולהציגן כמצגת שקופיות. תכונה זו אפשרה הנפשת תמונות GIF – יצירת "Animated GIF".
פרטים טכניים

פורמט GIF עושה שימוש ב-256 גוונים מתוך מרחב אפשרי של שלושת הצבעים: אדום, ירוק כחול (RGB). כל פיקסל יכול להיות מיוצג על ידי 1 (שחור-לבן) עד 8 (צבעוני, RGB) סיביות. התמונה הדיגיטלית נדחסת תוך שימוש בווריאציה של אלגוריתם הדחיסה LZW. אלגוריתם זה נמנה עם משפחת אלגוריתמי הדחיסה שאינם מאבדים מידע (Lossless).